
О П Р Е Д Е Л Е Н И Е 

гр. ЛЕВСКИ, _19.09._ 2008 г.

В ИМЕТО НА НАРОДА

Левченски районен съд в публичното съдебно заседание на _деветнадесети септември_ 2008 г. в състав:


                 Председател: _МАРГАРИТА ДИМИТРОВА_



      Съдебни заседатели: Асен Гюлеметов 




 



  Тодор Тодоров
при участието на секретаря _Ваня Димитрова_ и прокурора ​​_Рени Кирилова_, като разгледа докладваното от съдия Димитрова ч.н. дело № ​​_20084410200354_ по описа  за _2008_ год., за да се произнесе, взе предвид следното:

В Районен съд гр.Левски е постъпила молба от Н.Д. от гр.Л., с правно основание чл.433 и следващите от НПК, във връзка с чл.87, ал.1 и следващите от НК.


В молбата си Д. твърди, че е осъждан два пъти с влезли в сила присъди по НОХД №551/1998 г. по описа на РС – Кюстендил, и с присъда, постановена по НОХД №41/2000 г. по описа на РС – Левски.

Твърди, че е изтекъл срока по чл.88а, ал.3 от НК, а имуществените вреди са възстановени, поради което моли съда да постанови определение, с което да допусне реабилитация.


Съдът, като прецени доводите на Н. Д., изложени в молбата, събраните по делото доказателства и становището на представителя на Районна прокуратура гр.Левски, приема че са налице основанията за допускане на реабилитация по отношение на молителката.


Видно от приложените по делото два броя бюлетини за съдимост е, че Д. е осъждана, както следва: 
- с присъда №217/1998 г., постановена по НОХД №551/1998 г . по описа на РС – гр.Кюстендил, влязла в законна сила на 30.06.1998 г., като на основание чл.279, ал.1, във вр. с чл.18, ал.1 от НК на молителката е наложено наказание лишаване от свобода за срок от девет месеца условно и глоба в полза на държавата в размер на 30000 лева, а на основание чл.316, във вр. с чл.308, ал.1 от НК й е наложено наказание лишаване от свобода за срок от шест месеца, условно за срок от три години. Със същата присъда, на основание чл.23, ал.1 от НК е определено едно общо най-тежко наказание за двете престъпления, извършени от молителката, а именно: лишаване от свобода за срок от девет месеца, чието изтърпяване е отложено с три тодини изпитателен срок и глоба в размер на 30000 лева.
- и с протоколно определение №26/12.05.2000 г., постановено по НОХД №41/2000 г. по описа на РС – гр.Левски, с което е одобрено споразумение, влязло в законна сила на 12.05.2000 г., на молителката, на основание чл.197, т.3, във вр. с чл.195, ал.1, т.4 и 5 от НК е наложено наказание лишаване от свобода за срок от три месеца, като на основание чл.66, ал.1 от НК е отложено неговото изтърпяване с три години изпитателен срок.

От така представените два броя бюлетини за съдимост по отношение на молителката е видно, че същата е осъдена за три деяние, извършени от нея при условията на реална съвкупност, преди да има влязла в сила присъда за което и да е от тях. 

Молителката е изтърпяла наказанието лишаване от свобода за срок от девет месеца, отложено с три години изпитателен срок по първата присада на 30.06.2001 г., а видно от представената в съдебно заседание служебна бележка за пащане на сумата от 30 лева, представляваща наложена глоба по НОХД №551/1998 г. по описа на РС – гр.Кюстендил, същата е заплатила глобата на 30.07.2000 г.

Наказанието лишаване от свобода за срок от три месеца, чието изтърпяване е отложено на основание чл.66, ал.1 от НК с три години изпитателен срок, наложено на молителката със споразумение, одобрено с протоколно определение по НОХД №41/2000 г. поописа на РС – гр.Левски, същата е изтърпяла на 12.05.2003 г., т.е. със изтичане на изпитателния срок.

При това положение, съдът счита, че са налице условията за постановяване на съдебна реабилитация по отношение на молителката, но на основание чл.88а от НК. От изтърпяване на наложените й наказания, както и от изтърпяване на наказанието по последната присъда лишаване от свобода за срок от три месеца, са изтекли сроковете, визирани в разпоредбата на чл.82, ал.1, т.4 от НК, а именно към дата 12.05.2008 г. са изтекли пет години от изтърпяване на така наложеното й наказание. 


Предвид изложеното съдът намира, че следва да бъде постановено определение, с което да бъде реабилитирана Н.Д. по горепосочените присъди. 


На основание изложеното, съдът    

     О П Р Е Д Е Л И:

НА ОСНОВАНИЕ чл.436, ал.1 от НПК, във връзка с чл.88а, ал.1, във вр. с чл.82, ал.1, т.4 от НК РЕАБИЛИТИРА Н.Д. от гр.Л., *, с ЕГН *, както следва:
- по присъда №217/1998 г., постановена по НОХД №551/1998 г . по описа на РС – гр.Кюстендил, влязла в законна сила на 30.06.1998 г., с която на основание чл.279, ал.1, във вр. с чл.18, ал.1 от НК на Д. е наложено наказание лишаване от свобода за срок от девет месеца, условно и глоба в полза на държавата в размер на 30000 лева, а на основание чл.316, във вр. с чл.308, ал.1 от НК й е наложено наказание лишаване от свобода за срок от шест месеца, условно за срок от три години, като със същата присъда, на основание чл.23, ал.1 от НК е определено едно общо най-тежко наказание за двете престъпления, извършени от молителката, а именно: лишаване от свобода за срок от девет месеца, чието изтърпяване е отложено с три тодини изпитателен срок и глоба в размер на 30000 лева.

- и по споразумение, одобрено с протоколно определение №26/12.05.2000 г., постановено по НОХД №41/2000 г. по описа на РС – гр.Левски, влязло в законна сила на 12.05.2000 г., с което на основание чл.197, т.3, във вр. с чл.195, ал.1, т.4 и 5 от НК на Д. е наложено наказание лишаване от свобода за срок от три месеца, като на основание чл.66, ал.1 от НК е отложено неговото изтърпяване с три години изпитателен срок.

ОПРЕДЕЛЕНИЕТО подлежи на жалба и протест пред ПЛЕВЕНСКИ ОКРЪЖЕН СЪД в 7-дневен срок от днес.

   ПРЕДСЕДАТЕЛ:

СЪДЕБНИ ЗАСЕДАТЕЛИ: 1./
 2./

